AQSh prezidenti Donald Tramp va Rossiya Federatsiyasi prezidenti Vladimir Putin o‘rtasida rejalashtirilgan telefon suhbati boshlandi. Bu haqda Oq uy matbuot kotibi Shon Spayser ma’lum qilgan. "Germaniya kansleri Angela Merkel bilan bo‘lib o‘tgan 45 daqiqali suhbatdan so‘ng, Tramp ayni damda Rossiya prezidenti Vladimir Putin bilan telefon orqali suhbatlashmoqda. Bu bugunga rejalashtirilgan beshta davlat rahbari bilan telefon muloqotining uchinchisidir", deb yozgan u o‘z tvitterida.